
Ministru kabineta sēdes protokollēmums

Grozījumi Ministru kabineta 2021. gada 16. novembra rīkojumā Nr. 841 “Par Eiropas Savienības kohēzijas politikas programmu 2021.-2027. gadam”

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Finanšu ministrijai nodrošināt Eiropas Savienības kohēzijas politikas programmas 2021.-2027.gadam konsolidētās versijas iesniegšanu apstiprināšanai Eiropas Komisijā.
· 4. Finanšu ministrijai nodrošināt precizējumu veikšanu Eiropas Savienības kohēzijas politikas programmas 2021.-2027.gadam konsolidētajā redakcijā atbilstoši Eiropas Komisijas sniegtajiem komentāriem, ja tādi tiks saņemti, un pēc minēto darbību veikšanas Finanšu ministrijai nodrošināt precizētās Eiropas Savienības kohēzijas politikas programmas 2021.-2027.gadam iesniegšanu apstiprināšanai Eiropas Komisijā.
· 5. Gadījumā, ja ir veikti precizējumi Eiropas Savienības kohēzijas politikas programmas 2021.-2027.gadam konsolidētajā redakcijā un, ja veiktie precizējumi nemaina Eiropas Savienības kohēzijas politikas programmas 2021.-2027.gadam konsolidētās redakcijas būtību un plānoto investīciju tvērumu, Finanšu ministrijai nodrošināt Eiropas Savienības kohēzijas politikas programmas 2021.-2027.gadam konsolidētās redakcijas iesniegšanu Valsts kancelejā pēc Eiropas Komisijas lēmuma par Eiropas Savienības kohēzijas politikas programmas 2021.-2027.gadam apstiprināšanu saņemšanas. Gadījumā, ja šī protokollēmuma 4.punktā minētie precizējumi maina Eiropas Savienības kohēzijas politikas programmas 2021.-2027.gadam konsolidētās redakcijas būtību un plānoto investīciju tvērumu, Finanšu ministrijai iesniegt Ministru kabinetā apstiprināšanai precizēto Eiropas Savienības kohēzijas politikas programmu 2021.–2027. gadam pirms tālākas virzības apstiprināšanai Eiropas Komisijā.
· 6. Atzīt par aktualitāti zaudējušu Ministru kabineta 2024. gada 20. augusta sēdes protokollēmuma (prot. Nr. 32 47. §) “Noteikumu projekts “Grozījumi Ministru kabineta 2023. gada 6. jūnija noteikumos Nr. 292 “Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā" 4.2.1.7. pasākuma “Pirmsskolas izglītības iestāžu infrastruktūras attīstība” īstenošanas noteikumi”” 3. un 4.punktu. 
· 7. Ņemot vērā Eiropas Savienības kohēzijas politikas programmā 2021.-2027.gadam rosinātās finansējuma pārdales, atļaut Centrālajai finanšu un līgumu aģentūrai turpināt Eiropas Savienības kohēzijas politikas programmas 2021.–2027. gadam 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” atklātā projektu iesniegumu atlasē iesniegto projektu iesniegumu vērtēšanu un, pēc projektu iesniegumu apstiprināšanas, slēgt vienošanās ar finansējuma saņēmējiem par projektu īstenošanu.
· 8. Ja netiek saņemts pozitīvs Eiropas Komisijas lēmums par grozījumiem Eiropas Savienības kohēzijas politikas programmā 2021.–2027. gadam, kas skar 4.2.1. specifiskā atbalsta mērķa “Uzlabot vienlīdzīgu piekļuvi iekļaujošiem un kvalitatīviem pakalpojumiem izglītības, mācību un mūžizglītības jomā, attīstot pieejamu infrastruktūru, tostarp veicinot noturību izglītošanā un mācībās attālinātā un tiešsaistes režīmā” 4.2.1.7. pasākuma “Pirmsskolas izglītības iestāžu infrastruktūras attīstība” īstenošanu, Viedās administrācijas un reģionālās attīstības ministrijai sagatavot un iesniegt izskatīšanai Ministru kabinetā informatīvo ziņojumu par priekšlikumiem turpmākai rīcībai.

